Pirane er levested for flere sjeldne plantearter, som jordbærkløver og den utrydningstruede strandflatbukedderkoppen. I Norge er den knapt fire millimeter lange edderkoppen bare observert i Vestfold. I 2009 ble det svært sjeldne krepsdyret Limnadia lenticularis funnet i en dam i reservatet. Arten, som blir én cm lang, er bare funnet tre-fire steder i Norge. I et mindre sumpområde i Pirane var fylkets eneste dokumenterte forekomst av den sjeldne orkideen myrflangre. Verneområdet blir brukt til husdyrbeite. Det motvirker gjengroing.